Gandia amplia espais per garantir llocs d'estudi segurs davant l'arribada de la selectivitat
25 maig 2021

## Gandia amplia espais per garantir llocs d'estudi segurs davant l'arribada de la selectivitat25 maig 2021Última actualització: 25 maig 2021

![](../gestion/img/67c69159ef1fa177001e1e5e6f1f05cd1e7bfb27574945c685f2cbd699161442.jpg)  
  

El regidor delegat del IMAB, **Jose Manuel Prieto**, ha informat que, davant l'augment de la demanda de places d'estudi que es produeix durant aquestes dates, s'ha decidit ampliar els espais a disposició dels estudiants durant fins a mitjans del mes de juny.

Així, tal com ha destacat el regidor, tant el protocol sanitari com els dispositius de contingència permeten un menor aforament, raó per la qual s'ha decidit ampliar espais en 20 nous llocs d'estudi a la biblioteca central i habilitar la sala d'usos polivalent de Centre cívic Roís de Corella des de hui 25 de maig fins a l'11 de juny.  
Sobre l'horari, Prieto ha informat que podrà variar en funció de les necessitats, però que s'ha establert en un principi de 09.00 a 14.00 hores i de 16.00 a 22.00 hores.

"_Arriben les setmanes del selectiu i necessitem llocs d'estudi segurs. Hem de ser capaços de compatibilitzar les places disponibles amb la demanda existent per garantir les distàncies que exigeix la COVID" va declarar el regidor_.

[Twittear](https://twitter.com/share)